text: Energikommission præsenteret på Als
  31 marts 2016 kl. 15.38
  Regeringens nye Energikommission blev torsdag præsenteret ved et pressemøde på Danfoss i Nordborg. 
  Det bliver koncerndirektør i Danfoss, Niels B. Christiansen, der bliver formand for den Energikommission, som Energi-og Klimaminister Lars Chr. Lilleholdt i dag præsenterede på Als.
  Den nye kommission skal vejlede regeringen om klimapolitik og grøn omstilling i de kommende år samt, hvordan de danske aktiver på energiområdet kan udnyttes bedst til gavn fra klimaet, men også væksten, beskæftigelsen og eksporten.
  Energikommissionen skal kort fortalt udtænke de næste kloge træk i Danmarks grønne omstilling fra 2020 til 2030.
  